અમેરિકામાં બનેલી ઘટના છે. ગેરી નામનો યુવાન ઈલેક્ટ્રિક સાધનોનો સેલ્સમૅન હતો. પોતાની કંપનીનાં બધાં સાધનોના નમૂના એ તેની મોટી કેડિલેક કારની ડિકીમાં અને પાછલી સીટ પર રાખતો. નમૂના બતાવે તો વેચાણમાં ફેર પડે. કોઈક વાર નમૂનાનું સાધન જ વેચાણમાં ખપી જાય. બીજો ધક્કો બચી જાય. શનિ-રવિ કેડિલેકમાંથી બધાં સાધનો ઘરે ખાલી કરી નાખે અને એનું મોટું કુટુંબ તેમાં લહેર કરવા વીક-એન્ડ પર બહાર જાય કે શહેરમાં ખરીદી કરવા નીકળી પડે.